《蝶恋花》
清代·周季琬

影落中庭花欲午。蝶瘦蜂忙，翻出新愁谱。独倚雕栏人不语，晴丝无力随风舞。

睡起枕纹犹半露。香玉红生，似把啼痕补。还笑鹃声无底据，春归毕竟归何处。

作者简介：周季琬(1620-1668) 字禹卿，号文夏。宜兴人。顺治进士。官至监察御史，巡按湖南。早年文名藉甚，与同里陈维崧等交契。又擅书画。工词，初多艳情之作，沿云间词派之旧轨，后阅世既深，风格转见苍凉激楚。词集名《梦墨轩词》，不传。其词见《倚声初集》等词总集。